Ја за десет година

 Сви моји вршњаци маштају о нечему што би их учинило срећним. Неки маштају о новом телефону, неки о најбољим патикама...

 Ја сам мало издвојен из те нове генерације, барем за себе сматрам тако. Од малена се моја жеља није мењала, одувек сам желео да постанем камерман. Дивим се тим људима. Увек ми је било чудно како путем те мале камере може да се види цео свет. Замислите то. Човек са камером обиђе свет и направи видео од петнестак минута. У тај видео стане његово путовање, све што је обишао, и све што је својим очима видео подели са вама. Ви не морате да трошите новац, време, ни немате чега да се бојите. То је веома хумано са његове стране. Ја баш због тога желим да постанем један од њих за десет година. Желим да будем човек чији ће најбољи пријатељ бити камера. Са њом, обићи ћу цео свет. Снимићу свих седам светских чуда и остале интересантне ствари. Вратићу се са тог путовања и са одушевљењем вам показати свој видео у ком је насликан цео свет. Наравно, ваш осећај док то будете гледате биће много другачији, али и ви ћете уживати у разгледању наше планете.

 Волео бих да идем на што више путовања са којих ћу се враћати са све више знаменитих, интересантних фотографија и видео записа којима ће се сви дивити.

Алекса Ивановић VIII3